Lav et referat af nedenstående tekst:

Tekst:
Flere flygtninge flyttes lige nu fra Sandholm-lejren og ud til andre asylcentre i landet. Et af dem er asylcenteret i Holstebro, som drives af Asylcenter Vesthimmerland. Men som det ser ud på nuværende tidspunkt, kommer der ikke nogen flygtninge til asylcenteret i Ranum i Vesthimmerland. -  Vi har indtil videre ikke fået nogen indikation på, at der skal komme nogle flygtninge længere nordpå end Holstebro, siger Lars Vestergaard, som er presseansvarlig ved Asylcenter Vesthimmerland. - Men det er med det forbehold, at ting ændrer sig fra minut til minut. Asylcenteret i Holstebro skal modtage 90 flygtninge fra Afghanistan. Borgmestre vil hjælpe Hvis det skulle ende med, at der alligevel kommer afghanske flygtninge til Nordjylland, så er de nordjyske borgmestre også klar til at tage deres del af opgaven. Det er nemlig ikke op til den enkelte kommune selv at vælge, om man vil modtage flygtninge. Det er således op til staten at bestemme, hvorvidt en kommune skal være med til at løse opgaven. -	Det er bare vigtigt at understrege, at som borgmester og som kommune, der har vi ikke noget valg. Hvis staten beder os om det, så skal vi gøre det, sagde borgmester i Frederikshavn Kommune, Birgit Hansen (S), i sidste uge, da TV2 Nord talte med hende.

Referat:
Danmark er i øjeblikket i gang med at evakuere afghanske flygtninge, som sendes til asylcentre ved ankomst. Umiddelbart skal Nordjylland ikke modtage nogen.